བརྒྱུད་ལམ་ཁག་གི་གནས་ཚུལ་ནང་།ཐེངས་འདིར་ཨ་རི་མཉམ་འབྲེལ་རྒྱལ་ཚོགས་ཀྱི་འགྲོ་བ་མིའི་ཐོབ་ཐང་ལྷན་ཚོགས་ནས་ཕྱིར་འཐོན་དོན་ནི།གཅིགན་ནིང་ཨ་རིས་ཇོ་རེ་སི་ལིམ་དེ་ཨེ་ཟི་རལ་གྱི་རྒྱལ་སར་ངོས་འཛིན་བྱས་ཏེ་པ་ལི་སི་ཐན་དང་ཨེ་ཟི་རལ་གཉིས་པར་རྩོད་རྙོག་དང་།པ་ལི་སི་ཐན་མི་མང་གི་མངོན་འདོད་རྡོག་རོལ་གཏོང་གི་ཡོད་པར་ངོས་འཛིན་གྱིས་རྒྱལ་ཚོགས་ཀྱི་འགྲོ་བ་མིའི་ཐོབ་ཐང་ལྷན་ཚོགས་ཀྱིས་ཨ་རིར་སྐྱོན་བརྗོད་བྱས་ཡོད་པ་དང་།སྐབས་དེར་རྒྱལ་ཚོགས་ཀྱི་ཨ་རིིའི་སྐུ་ཚབ་ལྕམ་ནེ་ཁེ་ཧ་ལི་ལགས་ཀྱིས་རྒྱལ་ཚོགས་ཀྱི་འགྲོ་བ་མིའི་ཐོབ་ཐང་ལྷན་ཚོགས་ནས་ཨི་ཟི་རལ་ལ་ཆབ་སྲིད་ཀྱི་དབྱེ་འབྱེད་དང་ཁ་གཏད་གཅོག་གི་ཡོད་སྟབས།ཨ་རི་ལྷན་ཚོགས་དེའི་ཚོགས་ཁོངས་སུ་འདུག་རྒྱུར་བསམ་བློ་གཏོང་གི་ཡིན།ཞེས་བརྗོད་ཡོད་པ་དང་།གཉིས།ཉེ་སྔོན་སྲིད་འཛིན་ཊོམ་ཕུས་ཨ་རིའི་ནང་གི་མེག་སི་ཁོའི་སྐྱབས་བཅོལ་བའི་བུ་ཕྲུག༢༠༠ཙམ་ཞིག་སོ་སོའི་ཕ་མ་དང་ཁ་བྲལ་གྱིས་མེག་སི་ཁོར་ཕྱིར་ལོག་བཅུག་པར་རྒྱལ་ཚོགས་ཀྱི་འགྲོ་བ་མིའི་ཐོབ་ཐང་ལྷན་ཚོགས་ཀྱིས་ཨ་རིར་སྐྱོན་བརྗོད་ཤུགས་ཆེན་བྱས་པ་སོགས་ཀྱིས་ཡིན་འདུག